OpenLLM-France/wikimedia huggingface dataset:
# Milan Šufflay

Milan Šufflay (1879 e Lepoglava – 18 a viz C'hwevrer 1931 e Zagreb) a oa un istorour, skrivagner ha politiker kroat. Brudet eo e studiadennoù war Albania ha gantañ e voe savet ar romant skiant-faltazi kentañ e kroateg. Lazhet e voe gant servijoù kuzh Yougoslavia.
Studiañ a reas an istor e skol-veur Zagreb, betek tapout un doktorelezh. E-pad e studioù e teskas meur a yezh : galleg, alamaneg, italianeg, saozneg, ar yezhoù sklavek, latin, henc'hresianeg, ha diwezhatoc'h gresianeg modern, albaneg, hebraeg ha sañskriteg. Un istorour brudet e teuas da vezañ, gant e labourioù war istor Kroatia er Grennamzer ha war istor Albania, e dachenn labour pennañ. Displijout a rae d'un toullad broadelourien serb mennozhioù Šufflay hag a lavare e oa Albaniz diskennidi da Illirianed an Henamzer hag e oant diazezet pell zo er Balkanoù, kalz a-raok ar Groated hag ar Serbed.
E 1928, goude muntr ar politiker kroat Stjepan Radić e Parlamant Yougoslavia, e voe embannet ul levrig gant Šufflay, anvet Hrvatska u svijetlu svjetske historije i politike ("Kroatia e sklêrijenn istor ha politikerezh ar bed"), ma skrive e oa gwasket pobl Kroatia gant diktatouriezh Yougoslavia ha ma rankje bezañ dizalc'h. Sellet a rae ouzh ar stêr Drina evel ar vevenn etre Kroatia ha Serbia, hag etre sevenadurezh ar Gornaoueg ha hini ar Reter. Abalamour d'ar soñjoù-se moarvat e voe muntret, e Zagreb, gant servijoù kuzh Rouantelezh Yougoslavia. Ne voe graet enklask ebet evit kavout e vuntrerien. Da-heul e vuntr e voe kaset ul lizher gant Albert Einstein ha Heinrich Mann d'ar C'hevre Etrebroadel evit Gwirioù Mab-Den, e Pariz, da c'houlenn e vije gwarezet gwirioù ar skiantourien groat lakaet en arvar gant ar renad yougoslavat.
Gant Šufflay e voe skrivet ar romant skiant-faltazi kentañ e kroateg ivez. Ne voe embannet nemet e 1998 avat.

## Oberennoù

* 1901: Hrvatska i zadnja pregnuća istočne imperije pod žezlom triju Komnena
* 1904: Die Dalmatinische Privaturkunde
* 1913-1918: Acta et diplomata res Albaniae mediae aetatis illustrantia kune kun K. Jireček kaj L. Thalloczy
* 1920: Kostadin Balšić (1392-1401): historijski roman u 3 dijela
* 1925: Srbi i Arbanasi
* 1928: Hrvatska u svijetlu svjetske historije i politike : dvanaest eseja
* 1931: Hrvati u sredovječnom svjetskom viru
* 1998: Na Pacifiku god. 2255.: metagenetički roman u četiri knjige
* 1999: Izabrani eseji, prikazi i članci
* 1999: Izabrani eseji, rasprave, prikazi, članci i korespondencija
* 2000: Izabrani politički spisi

## Liammoù diavaez

* Lizher A. Einstein ha H. Mann kaset d'ar C'hevre evit Gwirioù Mab-den goude muntr Šufflay
* Pennad en New York Times diwar-benn al lizher-se, 6 Mae 1931
# Milagro (Nafarroa)

Milagro zo ur gumun, e Nafarroa, e kember an Ebro hag ar stêr Aragon. 3 053 annezad a oa o vevañ enni e 2006.

## Istor

Fuzuilhet e voe 78 den e-pad Brezel Spagn, etre an 22 a viz Gouhere 1936 ha Mae 1937.

## Skeudennoù

* Tachenn energiezh heol
* Tachenn energiezh heol
* Liorzh ar Marvailhoù e Milagro
* Liorzh ar Marvailhoù e Milagro
* Liorzh ar Marvailhoù e Milagro
* Liorzh ar Marvailhoù e Milagro
# Milan Hübl

Milan Hübl, bet ganet e Nitra d'ar 27 a viz Genver 1927 hag aet da Anaon e Praha d'an 28 a viz Here 1989, a oa un istorour tchek.

## Liamm diavaez

* (en) : https://archive.is/20140423101733/www.bbc.co.uk/history/0/22406644
* (fr) : http://traezhhatevenn.blogspot.com/2013/09/citation-de-milan-hubl.html
# Milan Presse

Milan Presse zo un ti-embann gallek, savet e Toloza e 1980, ha perc'hennet gant Bayard Presse abaoe 2004, hag a werzh 3 % eus al levrioù evit ar yaouankiz e Bro-C'hall.
Pevar den a oa en 1980 o sevel an ti-embann: Patrice Amen, levrdiour hag embanner, ha dastumer levioù-bugale; Alain Oriol, kelenner gallek; Bernard Grimaud, gwerzher; ha Michel Mazéries, rener-embregerezh. Anvet e voe Milan, anv gallek un evn-preizh du — ar skoul – a c'haller gwelout er Pireneoù ha war lez ar Garona.
En 2004 e voe prenet Milan gant Bayard, ur stroll-gwask-hag-embann diazezet e 6 bro, ar 4vet embanner evit ar yaouankiz e Bro-C'hall.

## Notennoù

a vo kavet e Wikimedia Commons.
# Milan Vidmar

Milan Vidmar a zo bet ganet d'an 22 Mezheven 1885 ha marvet d'an 9 Here 1962 e Ljubljana, e Slovenia, (Yougoslavia).
Ijinour war an tredan, prederour, skrivagnour ha mestr meur echedoù yougoslaviat a Slovenia.

## E vuhez

Kregiñ a reas da studial an ijinerezh mekanik e 1902, tapout a reas e ziplom e 1907 e skol-veur Vienna. Tapout a reas e ziplom doktor prederouriezh e 1911 e skol-veur teknik Vienna. Ne grogas ket e studioù ijinerezh an tredan er skol-veur teknik araok 1904, neuze e tremenas arnodennoù-ispisial evit ar c'hentelioù pouezusañ.

## Oberennoù skrivet

* Pol stoletja ob šahovnici, Ljubljana, 1951;
* Šah;
* Razgovori o šahu z začetnikom;
* Goldene Schachzeiten;
* Transformatorji;
* Problemi prenosa električne energije;
* Pogovori o elektrotehniki;
* Med Evropo in Ameriko;
* Moj pogled na svet;
* Oslovski most, Merkur, Ljubljana,1936.

## Liamm diavaez

* Partiennoù Milan Vidmar (e saozneg)
# Mor Melen

Ar Mor Melen a zo ur mor eus Azia ar Reter, lec'hiet etre Sina ha ledenez Korea.
# Mor Reter Sina

Ul lodenn eus ar Meurvor Habask eo Mor Reter Sina, e reter Azia. Emañ etre Republik Pobl Sina er c’hornôg, enez Taiwan er c’hreisteiz, inizi Kyushu ha Ryukyu (Japan) er reter, ha Republik Korea (Korea ar Su) en hanternoz. Dre strizh-mor Taiwan eo digor war Mor Su Sina, pelloc’h er c’hreisteiz. En em ledañ a ra war 1 249 000 km².

## An anv

E sinaeg e vez anvet mor ar Reter (东海, Dōng Hǎi), e japaneg 東シナ海 (Higashi Shina Kai, Mor Sina ar Reter). E koreeg, peurvuiañ, e vez anvet 남해, Nam Hae (Mor ar C’hreisteiz).
# Mor Sulu

Mor Sulu (e tagalog Dagat Sulu, e saozneg Sulu Sea, e malezeg Laut Sulu) zo ur mor bihan e reter ar Meurvor Habask, dezhañ ur gorread 348 000 km². Emañ e mervent enezeg Filipinez ha dispartiet eo diouzh Mor Su Sina er gwalarn gant Palawan, ha diouzh Mor Sulawesi er gevred gant enezeg Sulu. Er mervent emañ Borneo hag er biz emañ Visayas.
a vo kavet e Wikimedia Commons.
# Mor Norvegia

Mor Norvegia (e norvegeg Norskehavet) a zo ur mor en Hanternoz d’ar Meurvor Atlantel, etre aodoù Norvegia er Reter, enez Jan Mayen er Gwalarn, Island er C’hornaoueg hag an inizi Faero ha Shetland er C’hreisteiz. Digor eo war ar Meurvor Atlantel ha Mor an Hanternoz er Su, war Mor Barents er Biz ha war Mor Greunland en Norzh.
En em astenn a ra Mor Norvegia war ur gorread a 1 380 000 km$^2$, hag etre 1 600 ha 1 750 metr eo e zonded well-wazh, 3.970 m en e zonañ.
N’eus inizi nemet tro-dro d’ar Mor (Jan Mayen, Faero). Met troc’het-didroc’het eo aod kornaoueg Norvegia, gant e-leizh a fjordoù hag a inizi evel an inizi Lofoten.
# Mor Oc'hotsk

Mor Oc'hotsk (rusianeg; Охо́тское мо́ре, Oc'hotskoye More distaget) a zo ur mor eus gwalarn ar Meurvor Habask, etre Ledenez Kamtchatka er reter, Inizi Kouril er gevred, Enez-Hokkaido er su, hag Enez-Sac'halin er c'hornaoueg, hag ul lodenn vat eus aod Sibiria er c'hornaoueg hag en norzh. Dont a ra e anv eus Oc'hotsk, an diazezadur rusian kentañ e sav-heol pennañ Rusia.
# Mor Sibiria ar Reter

Mor Sibiria ar Reter, pe Mor Siberia ar Reter, pe c'hoazh Mor Retersibiria (ha Retersiberia) (e rusianeg: Восто́чно-Сиби́рское мо́ре, Vostotchno-Sibirskoye more) a zo ur mor e Meurvor Arktika. Bevennet eo gant Sibiria er su, enezeg Sibiria-Nevez er c'hornaoueg hag Enez Wrangel er reter.
# Mor Sulawesi

Mor Sulawesi (Laut Sulawesi en indonezeg) zo ur mor bihan e kornôg ar Meurvor Habask. En norzh dezhañ emañ Filipinez (enezeg Sulu hag enez Mindanao), er c'hornôg emañ enez Borneo, er su emañ enez Sulawesi, hag er reter ez eus un aridennad inizi bihan, an inizi Sangihe en em astenn etre Sulawesi ha Mindanao. E darempred emañ Mor Sulawesi gant Mor Sulu, en norzh da enezeg Sulu, ha gant Mor Filipinez, er reter d'an inizi Sangihe. Dre strizh-mor Makassar emañ e darempred gant Mor Java.
En em astenn a ra Mor Sulawesi war 280 000 km² ha 6 200 metr eo e zonder brasañ.

## Douaroniezh

Un hinad trovanel a vez o ren eno. Tomm eo an dour ha peskedus. Loened all a gaver stank a-walc'h en dourioù tomm-se : 26 spesad balumed, delfined, dugonged, baoted mor, kantadoù a spesadoù koural.

## Morlaeron

Brudet eo morlaeron Mor Sulawesi. Tagañ a reont ar bagoù-pesketa hag al listri bras a dremen dre eno. Klask a ra gouarnamant Indonezia stourm ouzh an doareoù-se diouzh e wellañ, evit ma c'hallfed degemer touristed eno.
# Mor Ross

Mor Ross a zo ur mor e Meurvor ar Su. Ur bae bras eo en Antarktika, etre Douar Victoria ha Douar Marie Byrd.

## Liammoù diavaez

a vo kavet e Wikimedia Commons.
# Mor Su Sina

Ul lodenn eus ar Meurvor Habask eo Mor Su Sina (南海, Nán Hǎi, e sinaeg, da lavaret eo Mor ar C’hreisteiz). En em ledañ a ra er su da Republik Pobl Sina hag en norzh da Indonezia, war ur gorread 3 500 000 km² pe war-dro. En-dro da Vor Su Sina emañ ivez Malaysia, Filipinez, Taiwan, Brunei, ha Vietnam.
Dre strizh-mor Taiwan eo digor war Mor Reter Sina, pelloc’h en hanternoz. Un 200 enezenn bennak zo e Mor Su Sina hag an hanter anezho a ya d’ober an inizi Spratly, un enezeg didud a vez dizemglev etre ar broioù tro-dro (Republik Pobl Sina ha Vietnam, dreist-holl) da c’houzout ouzh peseurt stad int stag.

## An anv

Mor Su Sina eo an anv a vez graet eus ar mor-se en darn vrasañ eus ar yezhoù. Er XVI$^{vet}$ kantved e voe anvet gant ar voraerien deuet eus Portugal Mar da China (Mor Sina) ; diwezhatoc’h hepken e voe ezhomm da lakaat kemm etre al ledennad dour-se hag an hini a oa pelloc’h er hanternoz ha neuze e voe graet Mor Su Sina anezhi. Heñvel eo an anvioù sinaek 南中國海, Nán Zhōnggúo Hǎi, Mor Su Sina, pe 南海, Nánhǎi, Mor ar Su). E Vietnam e vez anvet peurvuiañ Mor ar Reter (Biển Đông).
# Mor Laptev

Mor Laptev, pe Mor al Lapteved (rusianeg: мо́ре Ла́птевых, more Laptevic'h) a zo ur mor eus Meurvor Arktika lec'hiet en norzh da Sibiria, etre Ledenez Taymyr hag inizi Severnaya Zemlya er c'hornaoueg, hag Inizi Sibiria-Nevez er reter. Er su emañ aodoù Sibiria ar C'hreiz. Mor Kara a gaver er c'hornaoueg ha Mor Sibiria ar Reter eus an tu all. En em deuler a ra al Lena er mor-se. War-dro 700 000 km² eo e c'horread. Dont a ra anv ar mor-se ez eus hini daou ergerzher, kendirvi anezho (ha setu perak e lakaer an anv el liester a-wechoù), Dmitriy Laptev ha C'hariton Laptev a studias an ardremez-se en XVIII$^{vet}$ kantved.

## Liammoù diavaez

a vo kavet e Wikimedia Commons.
# Mor Kaspia

Mor Kaspia, pe ar Mor Kaspian, zo ur mor kloz lec’hiet etre Azia hag Europa. Lenn sall vrasañ ar bed eo, gant ur gorread 371 000 km². Kelc’hiet eo gant douaroù Kazakstan er Biz, Turkmenistan er Gevred, Iran er Su, Azerbaidjan er Mervent ha Rusia er Gwalarn.
Emañ gorread Mor Kaspia 28 m dindan live ar mor, da lavarout eo izeloc’h eget ar morioù all. Tapout a ra war-dro 980 m, en e zonañ, er Su ; basoc’h eo al lodenn norshañ (war-dro 5 m).
Ar Volga eo ar stêr vrasañ en em daol ennañ.

## Liammoù diavaez

a vo kavet e Wikimedia Commons.
# Mor Koural

Ar Mor Kouralek zo ur mor er biz da aod Aostralia.

## Douaroniezh

* Er c'hornôg dezhañ emañ aod reter Queensland, gant ar Gouraleg Vras.
* En norzh emañ su an inizi Salomon.
* Er reter emañ Vanuatu ha Kaledonia-Nevez
* Er su emañ Mor Tasmania.

## Istor

E-kerzh an Eil Brezel-bed e voe Emgann ar Mor Kouralek etre morlu Aostralia ha hini SUA en un tu, ha hini Impalaeriezh Japan, en tu all.

## Koural en arvar

Petra bennak ma'z eo bet lakaet ar Mor Kouralek war roll Glad an denelezh gant an UNESCO e vez lakaet emañ ar c'houral o vervel diwar efedoù ar mengleuziañ .

## Gwelout ivez

* Inizi ar Mor Kouralek

## Notennoù

* ↑ http://ocean71.com/fr/economie/australie-grande-barriere-corail-risque-destruction/
# Mor Labrador

Mor Labrador (Labrador Sea e saozneg, mer du Labrador e galleg) zo ul lodenn eus ar Meurvor Atlantel hag en em led etre ledenez Labrador, e Kanada, ha Greunland. Betek 3 000 m donder a dap. En norzh eo dispartiet diouzh Bae Baffin gant Strizh-mor Davis, war-dro al ledredenn 60°N. Er gevred eo bevennet Mor Labrador gant ul linenn hag en em astenn eus kab St Francis en Douar-Nevez betek kab Farvel e su Greunland.
# Mor Marmara

Mor Marmara (turkeg : Marmara Denizi) eo an anv a reer eus ar mor a zo etre strizh-mor an Dardanelloù er mervent, a zigor war Mor Egea, ha strizh-mor ar Bosfor er biz, a zigor war ar Mor Du.
Propontis a veze graet eus ar mor kloz-se gant tud Hellaz en Henamzer.
Ur mor diabarzh eo, hag an holl aodoù en-dro dezhañ zo perc'hennet gant Turkia. E-kreiz ar mor-se emañ Enez Marmara.
# Mor Marv

Ar Mor Marv (ים המלח‎ en hebraeg ; البحر الميت‎ en arabeg) zo ur mor diabarzh bihan a-walc'h, er Reter Nesañ, etre douaroù palestinat Sisjordania, Israel ha Jordania. Sall-kenañ eo douar ar Mor Marv (30% a holen), salloch eget n'eus forzh peseurt mor all er bed (en-dro da Vreizh ne dap ar mor nemet 3,5% a holen pe war-dro), hag abalamour da se n'eus ket kalz a vuhez ennañ.
En em astenn a ra war 1 050 km² ; 67 km eo e hed brasañ ha 18 km e led d'ar muiañ. Digreskiñ a ra e c'horread ingal, evel ma c'hoarvez ivez gant ledennadoù-dour sall all er bed, Mor Aral pe al Lenn Tchad da skouer. Ar stêr Jordan en em daol er Mor Marv, ha n'eus stêr ebet o redek dioutañ. N'eo ket abalamour ma n'eus ket buhez ennañ e reer ar Mor Marv anezhañ, a lavarer, met abalamour ma vez plaen ha diroufenn peurliesañ. Dre m'eo sall-kenañ e vez aes d'an dud chom war-c'horre an dour ha neuial ennañ.
Al lec'h izelañ war c'horre an Douar an hini eo, gant -422 m dindan live ar mor.
Er Bibl e reer 'Mor ar Reter' pe 'Mor an Holen' eus an Mor Marv. Anv zo anezhañ evit ar wech kentañ e Levr ar C'heneliezh.
a vo kavet e Wikimedia Commons.
# Mor Keltiek

Ar Mor Keltiek (Mer Celtique e galleg, An Mhuir Cheilteach en iwerzhoneg, Y Môr Celtaidd e kembraeg, An Mor Keltek e kerneveureg ha Celtic Sea e saozneg) eo anv al lodenn eus ar mor a zo er Su da Iwerzhon, er Mervent da Vreizh-Veur ha betek penn kornaouekañ Breizh er Gevred.
Er Su hag er Mervent emañ war bevenn ar plateiz kevandirel.
Sko eo ouzh ar Meurvor Atlantel er C'hornaoueg, ouzh Mor Iwerzhon dre Ganol Sant Jord er biz, hag ouzh Mor Breizh er reter, etre Inizi Sillan hag Eusa.
Gant ar moroniour ha bevoniour saoz Ernest William Lyons Holt (1864-1822) e voe goveliet an anv Celtic Sea e 1921.
# Mor Karib

Ar Mor Karib, pe Mor an Antilhez, a zo ur mor er Meurvor Atlantel, er reter da Greizamerika, er gevred da bleg-mor Mec'hiko. En em astenn a ra war-hed ur 2 415 km a reter da gornôg, ha dre vras, an hanter nebeutoc'h a hanternoz da greisteiz, dezhañ ur gorread a 2 640 000 km².

## An anv

Dont a ra an anv eus hini ar bobl Karib a veve eno betek donedigezh ar Spagnoled er XV$^{vet}$ kantved. Sede anvioù ar broioù pouezusañ en-dro d'ar Mor Karib:
* Mec'hiko, Honduras, Nicaragua ha Costa Rica er c'huzh-heol;
* Panama, Kolombia ha Venezuela er c'hreisteiz;
* An Antilhez Bihanañ (Grenada, Martinik, Gwadloup, ha re all), er sav-heol;
* An Antilhez Brasañ (Puerto Rico, Hispaniola, Jamaika ha Kuba) en hanternoz.

## Gwelout ivez

* Listennad ar morioù ha meurvorioù
* Antilhez

## Liammoù

* (fr) Disklêriadur Margarita
# Mor Liguria

Mor Liguria zo ul lodenn eus ar Mor Kreizdouar. En em astenn a ra etre arvor Provañs hag Aod an Arvor er gwalarn, arvor Liguria ha Toscana, en Italia, en hanternoz hag er reter, hag enez Korsika er c'hreisteiz. Er gevred e tigor war Mor Tirrenia, en tu all da enez Elba. Er goueled anezhañ emañ pleg-mor Genova.
Genova eo ar porzh pouezusañ en arvor. Porzhioù all zo c'hoazh e Savona, La Spezia ha Livorno.
# Listenn inizi Kroatia

Setu anvioù inizi Kroatia. 1 246 enezenn zo e Kroatia, gant 718 gwir enezenn en o zouez ha 467 a reier pe gerreg. Ma vefent lakaet holl a-gevret e vefe goloet ganto ur gorread a 3300 km².

## An inizi brasañ

Setu amañ ar re vrasañ anezho, eus an hanternoz d'ar c'hreisteiz.
| Enezeg Brijuni Krk Plavnik Cres Lošinj Ilovik Unije Susak Prvić | Sveti Grgur Goli Otok Rab Pag Olib Silba Premuda Ist Molat |
| Vir Dugi Otok Ugljan Iž Pašman Enezeg Kornati | Krapanj Murter Sestrunj Skarda Zlarin |
| Čiovo Drvenik Šolta Brač Hvar Vis Biševo Brusnik Jabuka | Svetac Korčula Lastovo Mljet Enezeg Elafiti - Koločep, Lopud, Šipan Lokrum Palagruža Žirje Žut |
E-leizh a douristed a vez en inizi-se bremañ.
Div ledenez zo ivez, Istria ha Pelješac.

## Notennoù

* ↑ Biondich, Mark (2005). Eastern Europe: An Introduction to the People, Lands, and Culture. ABC-CLIO. p. 414. ISBN 1-57607-800-0.
# Listenn karbedoù James Bond

E-kerzh heuliad levrioù ha filmoù James Bond e vez tro da welet karbedoù a bep seurt o sturiet gant an haroz. Dre vras ez eo ar Skourr Q a ro da James Bond un toullad karbedoù disheñvel evit stourm ouzh e enebourien pe tec'hout rak an dañjer.
An Astor Martin DB5 a chom ar garbed anavezetañ implijet gant James Bond.

## Kirri

* Aston Martin DBS, gwelet er film Casino Royale.

## Nijerezioù

* Fuzeenn-gein er film Oberiadur Kurun (Opération Tonnerre)
* Fuzeenn-gein

## Notennoù ha daveennoù

* ↑ 11/11/2015 Lec'hienn Sciencesetavenir.fr - James Bond : etre "Dr No" ha "Spectre", muioc'h evit 50 vloaz a garbedoù
# Listenn kumunioù Acre

Sed amañ listenn kumunioù stad Acre, e Brazil.
* Acrelândia
* Assis Brasil
* Brasiléia
* Bujari
* Capixaba
* Cruzeiro do Sul
* Epitaciolândia
* Feijó
* Jordão
* Mâncio Lima
* Manoel Urbano
* Marechal Thaumaturgo
* Plácido de Castro
* Porto Acre
* Porto Walter
* Rio Branco
* Rodrigues Alves
* Santa Rosa do Purus
* Sena Madureira
* Senador Guiomard
* Tarauacá
* Xapuri
# Listenn kistilli Breizh

Sed amañ ul listenn kistilli eus Breizh.

## Kestell Treger

* Kastell Koad an Noz, e Benac'h
* Kastell Kostaerez, e Tregastell
* Kastell Gwengamp, e Gwengamp
* Kastell ar Roc'h-Ugu, e Pleuzal
* Kastell Rozambaou, e Lanvaeleg
* Kastell Kergrist e Ploubêr
* Kastell Tonkedeg, e Tonkedeg
* Maner ar Gernevez, XVII$^{vet}$ kantved, e Lanvaodez
* Kastell an Tarv, e Plouezoc'h, e pleg-mor Montroulez

## Kestell Bro-Sant-Brieg

* Kastell Bienassis, XV$^{vet}$ ha XVI$^{vet}$ kantved en Erge-ar-Mor.
* Kastell La Hunaudaye, e Pledeliav
* Kastell Kintin, e Kintin
* Roc'h Goueon, e Plevenon

## Kestell Kerne

* Kastell Bodinio e Kloar-Karnoed
* Kastell Kastellin, e Kastellin
* ar C'hastell-Nevez, e Kastell-Nevez-ar-Faou
* Kêr gloz Konk-Kerne, e Konk-Kerne
* Kastell Keraval, e Ploveilh
* Maner Kerazan, e Loktudi
* Maner Kergozh, e Kloar-Fouenant
* Maner Kerioled, e Konk-Kerne
* Maner Kernuz, e Pont-'n-Abad
* Kastell Kimerc'h (dismantret), e Banaleg
* Kastell Lanniron, e Kemper
* Kastell Penfeunteunioù, e Kloar-Fouenant
* Kastell Perennou, e Ploveilh
* Kastell Pont-'n-Abad, e Pont-'n-Abad
* Kastell Trevare, e Sant-Wazeg
* Kastell ar Yeuc'h, er Yeuc'h

## Kestell Leon

* Kastell Brest
* Kastell Tremazan, e Landunvez
* Kastell Perzell, e Plougonvelen
* Maner Kergroadez, e Brelez
* Maner Keryann, e Sant-Nouga
* Maner Keroual, e Gwiler
* Kastell Kerouzere, e Sibirill
* Maner Mezarnou, e Gwineventer
* Kastell ar Roc'h-Morvan, er Roc'h-Morvan
* Kastell Goueled ar Forest, er Forest-Landerne

## Kestell Bro-Sant-Maloù

* Kastell ar Gwildoù e Krehen
* Kastell Lehon
* Kastell Dinan, e Dinan, ha mirdi ennañ
* Maner Limoelou, XVI$^{vet}$ kantved, e Sant-Maloù, ha mirdi Jakez Karter
* Kastell Tresaozon, e Kempenieg
* Kastell Josilin, e Josilin
* Kastell Komper, e Konkored
* Kastell Karadeg, e Begerel
* Kastell Komborn, XII$^{vet}$ ha XV$^{vet}$ e Komborn. Kastell bugaleaj François-René de Chateaubriand
* Tour Solidor, e Sant-Maloù

## Kestell Bro-Roazhon

* Kastell ar Ballue, XVII$^{vet}$ kantved, e Bazeleg-ar-Veineg
* Kastell Chapel-ar-Veuzid, XV$^{vet}$ ha XVII$^{vet}$ kantved, e Chapel-ar-Veuzid
* Kastell Felger, e Felger
* Kastell Kastell-Geron, e Kastell-Geron
* Kastell Sant-Albin-an-Hiliber, e Sant-Albin-an-Hiliber
* Kastell Gwitreg, e Gwitreg

## Kestell Bro-Naoned

* Kastell Ankiniz en Ankiniz
* Kastell Bois-Briand, e Naoned
* Kastell ar Bretesche e Merzhelieg
* Kastell Duged Breizh e Naoned
* Kastell Kastell-Briant, e Kastell-Briant
* Kastell Klison e Klison
* Kastell Machikoul e Machikoul
* Kastell Blaen, e Blaen
* Kastell Pornizh, e Pornizh
* Kastell Ranrouët, en Erbigneg

## Kestell Bro-Wened

* Kastell Kerlareg en Arzhanaou.
* Kastell Roc'h Moazan, en Arzhanaou
* Kastell an Erminig e Gwened
* Kastell Susinioù, e-kichen Sarzhav
* Kastell Pondi, e Pondi
* Kastell an Argoed, en Elven
# Listenn kanolioù an Izelvroioù

| Aarkanaal Aduarderdiep Amstel-Drechtkanaal Amsterdam-Rijnkanaal Kanaal Almelo-De Haandrik Kanaal Almelo-Nordhorn Apeldoorns Kanaal Arembergergracht Beatrixkanaal Beerkanaal Beilervaart Kanaal Beukers-Steenwijk Bisschop Davidsgrift Afwateringskanaal 's-Hertogenbosch-Drongelen Borgerzijtak Boterdiep Kanaal Buinen-Schoonoord Burgemeester Delenkanaal Bijlandsch Kanaal Calandkanaal Coevorden-Vechtkanaal Damsterdiep Dedemsvaart Delf Delfshavense Schie Kanaal van Deurne Diezekanaal Dokkumerdiep Drentsche Hoofdvaart Dubbele Wiericke Dwarsdiep Van Echterenkanaal Eindhovens Kanaal Eemskanaal Engelenfeart Enkele Wiericke Schelde-Rijnkanaal Frjentsjerter Feart Gaag Kanaal Gent-Terneuzen Gouwekanaal Grevelingskanaal Haarlemmertrekvaart Van Harinxmakanaal Hartelkanaal Hearresleat Hearrenfeanster Kanaal Heimanswetering Helenavaart Kanaal Henriëttewaard Hertogswetering Heusdensch Kanaal Hoendiep Hoerediep Noordhollandsch Kanaal Hoofdvaart Hoofdvaart Hoogeveense Vaart Hoornsevaart Hunsingokanaal Isabellakanaal Julianakanaal Kalenbergergracht Keulse Vaart Kielsterdiep Kromme Raken Kanaal van Ternaaien Lange Wijk Leekster Hoofddiep Leidsevaart Lekkanaal Lemstervaart Lettelberterdiep Lindt Linthorst Homankanaal Lutterhoofdwijk Markkanaal Mark-Vlietkanaal Markervaart Meedenerdiep Meppelerdiep Noordzeekanaal Lateraalkanaal Maas-Waalkanaal Montfoortse Vaart Muidertrekvaart Muntendammerdiep Mussel-Aa-Kanaal Musselkanaal Naardertrekvaart Nieuwe Diep Nieuwe Waterweg Noordvliet Noord-Willemskanaal Noorderkanaal Noordervaart Norgervaart Nieuwe Vecht | Odoornerzijtak Oegstgeesterkanaal Oldehoofskanaal Ommerkanaal Opdiep Opsterlânske Kompanjonsfeart Oranjekanaal Oude Zederik Overijssels Kanaal Pannerdensch Kanaal Pekelderdiep Prinses Margrietkanaal Poldervaart Ringvaart Rijn-Schiekanaal Roode Vaart Rotterdamse Schie Ruiten-Aa-Kanaal Kanaal Schagen-Kolhorn Schie-Schiekanaal Schuitendiep Sint-Andrieskanaal Skoatterlânske Kompanjonsfeart Smildervaart Sneekertrekvaart Stadskanaal Van Starkenborghkanaal Kanaal van Steenenhoek Kanaal Steenwijk-Ossenzijl Steenwijkerdiep Sterksels Kanaal Stieltjeskanaal Kanaal Stolpen-Schagen Strobosser Trekfeart Ter Apelkanaal Termunterzijldiep Twentekanaal B.L. Tijdenskanaal Uitwateringskanaal Valleikanaal VAM-kanaal Kanaal Veendam-Musselkanaal Vlaardingervaart Voedingskanaal Vollenhoverkanaal Kanaal door Voorne Kanaal door Walcheren Weerdingerkanaal Kanaal Wessem-Nederweert A.G. Wildervanckkanaal Wilhelminakanaal Winschoterdiep Winsumerdiep Witte Wijk Wolddiep Woudwetering Kanaal door Zuid-Beveland Zuid-Willemsvaart Zwolle-IJsselkanaal Zuidwending Zijkanaal A - Zijkanaal B - Zijkanaal C - Zijkanaal D |